Τρομοκρατική επίθεση στη Βιέννη το 2020

Στις 2 Νοεμβρίου 2020 πραγματοποιήθηκε τρομοκρατική επίθεση στη Βιέννη, με 4 νεκρούς και 23 τραυματίες. 

Ο δράστης ήταν ένας 20χρονος αλβανικής καταγωγής, με αυστριακή υπηκοότητα και υπηκοότητα Βόρειας Μακεδονίας και ήταν γνωστός στις αρχές καθώς είχε προσπαθήσει παλιότερα να φτάσει στη Συρία και να ενταχθεί στο Ισλαμικό Κράτος. Σκοτώθηκε από τους Αυστριακούς αστυνομικούς λίγα λεπτά μετά την επίθεση. https://www.nytimes.com/2020/11/02/world/europe/vienna-shooting.html

Η επίθεση
Στις 20.00, τη 2α Νοεμβρίου 2020, ο 20χρονος Kujtim Fejzullai, οπλισμένος με ένα πυροβόλο, ένα πιστόλι και μια ματσέτακαι φορώντας ένα γιλέκο με ψεύτικα εκρηκτικά επιτέθηκε σε διάφορους ανθρώπους στο ιστορικό κέντρο της Βιέννης. Εννέα λεπτά αργότερα ο δράστης εξουδετερώθηκε από την αυστριακή αστυνομία. Οι αρχικές αναφορές της αστυνομίας έκαναν λόγω για περισσότερους δράστες αλλά τελικά επιβεβαιώθηκε ότι ο δράστης ήταν ένας, ο οποίος μετακινούνταν κατά τη διάρκεια της επίθεσης.   https://www.bbc.com/news/world-europe-54786952

Τα τέσσερα θύματα ήταν ένας 39χρονος Αυστριακός, μια 24χρονη Γερμανίδα, μια 44χρονη Αυστριακή και ένας 21χρονος Αυστριακός πολίτης, αλβανικής καταγωγής, από τη Βόρεια Μακεδονία.https://www.bbc.com/news/world-europe-54838016 Είκοσι τρεις άλλοι άνθρωποι τραυματίστηκαν: δεκατρείς Αυστριακοί, τέσσερις Γερμανοί, δύο Σλοβάκοι και ένας από το Αφγανιστάν, ένας από τη Βοσνία Ερζεγοβίνη, ένας από τη Κίνα και ένας από το Λουξεμβούργο. https://www.vienna.at/zwei-auslaender-unter-den-todesopfern-bei-anschlag-in-wien/6797544 Οι τραυματίες έφεραν τραύματα από σφαίρες και μαχαίρι. Μεταξύ των τραυματιών ήταν ένας 28χρονος αστυνομικός, τον οποίο, μαζί με μια ηλικιωμένη γυναίκα, έσωσαν ένας Παλαιστίνιος και δύο Τουρκοαυστριακοί, που βρίσκονταν στη περιοχή και τους μετέφεραν στα ασθενοφόρα. Ο ένας από τους δύο Τουρκοαυστριακούς τραυματίστηκε στη συνέχεια από το δράστη. Και οι τρεις δέχτηκαν συγχαρητήρια για τη πράξη τους. https://www.bbc.com/news/world-europe-54779882

 Ο δράστης 
Ο Kujtim Fejzullai είχε γεννηθεί στη πόλη Mödling, νότια της Βιέννης και είχε ζήσει στο Σανκτ Πέλτεν. https://web.archive.org/web/20201103174613if_/https://au.news.yahoo.com/vienna-gunman-supporter-fooled-system-164042167.html https://edition.cnn.com/2020/11/03/europe/vienna-shooting-nov-3-intl/index.html Μερικές ώρες πριν την επίθεση είχε δηλώσει τη πίστη του στο Ισλαμικό Κράτος, με ανάρτηση στα αραβικά, στο Instagram post, χρησιμοποιώντας το όνομα Abu Dujana al-Albani και κρατώντας τα όπλα με τα οποία πραγματοποίησε την επίθεση. https://www.news.com.au/world/europe/vienna-terror-attack-gunmans-post-before-killing-four-wounding-22/news-story/5d6cf4a73fb45bd8fc4ece510a50cf9f

Ήταν ένας από τους 90 Αυστριακούς Ισλαμιστές, που είχαν προσπαθήσει να φτάσουν στη Συρία και να ενταχθούν στο Ισλαμικό Κράτος και για το λόγο αυτό τον Απρίλιο του 2019 του είχε επιβληθεί ποινή φυλάκισης 22 μηνών αλλά το Δεκέμβριο του ίδιου έτους είχε αφεθεί ελεύθερος με περιοριστικούς όρους. https://www.theguardian.com/world/live/2020/nov/03/vienna-austria-synagogue-terror-attack-police-live-updates Είχε συμμετάσχει σε πρόγραμμα αποριζοσπαστικοποίησης της οργάνωσης DERAD. https://www.dw.com/de/wien-drehscheibe-der-dschihadisten-vom-balkan/a-55487798

Παραπομπές

Κατηγορία:Τρομοκρατικά γεγονότα
Κατηγορία:Ιστορία της Αυστρίας